Izvršni odbor HNS-a donio je odluku kako će stadion Gradski vrt u Osijeku biti domaćin druge domaće utakmice Europskih kvalifikacija za EURO 2020., koju Hrvatska 8. lipnja s početkom u 15:00 sati igra protiv Walesa.

Podsjećamo, Hrvatska otvara Europske kvalifikacije domaćim susretom protiv Azerbajdžana 21. ožujka (Zagreb), a tri dana poslije gostuje kod Mađarske.

Kako prema Uefinim pravilima svi slobodni termini moraju biti iskorišteni za prijateljske utakmice, HNS je za 11. lipnja dogovorio prijateljski susret s reprezentacijom Tunisa.

Utakmica će biti odigrana u Varaždinu, a domaćin je prihvatio osigurati odgovarajuće i maksimalne uvjete za boravak i nastup druge reprezentacije svijeta s prošlogodišnjeg Svjetskog prvenstva.

Bez obzira što se Hajduk kandidirao za domaćinstvo jedne reprezentativne utakmice, to se (opet) nije dogodilo.